Държавен вестник, бр. 59, 2014 г., стр. 57

БРОЙ  59	
Д Ъ Р Ж А В Е Н  В Е С Т Н И К 	
СТР.  57  
на отложеното заседание, освен такива, които 
би могло законно (освен поради липсата на 
кворум) да бъдат обсъждани на събранието, 
на което е направено отлагането.
5.5. Всяко тайно гласуване, поискано на 
което и да е събрание във връзка с избирането 
на Председател или по какъвто и да е въпрос 
относно отлагане, следва да бъде проведено 
на събранието без промяна на въпроса и 
предложените решения.
6. ПРИСЪСТВИЕ
6.1. Всеки представител на Емитента, както 
и неговите адвокати и финансови съветници 
могат да присъстват и да изказват мнение на 
всяко събрание. С изключение на уговореното 
по-горе, но без да се засяга разпоредбата, де­
финираща понятието „непогасени“ в Уговорка 
1.3, никое лице не следва да има право да 
посещава и да изказва мнение, нито да гласува 
на което и да е събрание на Облигационерите 
или да се присъединява към други в искането 
да се свика събрание, освен ако е пълномощ­
ник или представител, или Облигационер. 
Емитентът няма право да гласува на което и 
да е събрание по отношение на Облигациите, 
които той държи. Нищо, съдържащо се в на­
стоящия Договор, не следва да възпрепятства 
който и да е от пълномощниците, посочени 
във формуляр за упълномощаване, или който 
и да е от представителите да бъдат свързани 
с Емитента.
6.2. С оглед предвиденото в т. 6.1 на всяко 
събрание:
(а) при гласуване с вдигане на ръка всяко 
лице, което присъства лично и е Об­
лигационер или е пълномощник или 
представител, следва да има един глас; и
(б) при тайно гласуване всяко лице, което 
присъства по същия начин, следва да 
има един глас за всеки 1 000 евро или 
1 000 щатски долара (според случая) в 
номинална стойност на Облигациите, 
които държат или по отношение на ко­
ито е пълномощник или представител.
Без да се засягат задълженията на пъл­
номощниците, посочени във формуляр за 
упълномощаване, всяко лице, което има 
право на повече от един, не е длъжно да из­
ползва всички гласове, с които разполага, и 
е задължено да гласува еднозначно с всички 
гласове, които има.
7. ПРАВОМОЩИЯ НА СЪБРАНИЯТА
Събранието на Облигационерите притежава 
заедно с правомощията, посочени по-горе, 
следните правомощия, които могат да бъдат 
реализирани единствено с Извънредно реше­
ние (съгласно разпоредбите относно кворума, 
съдържащи се в т. 4.1 и т. 4.3), а именно:
(а) да одобрява всяка спогодба или уговорка, 
които е предложено да бъдат договорени 
между Емитента и Облигационерите 
или някои от тях;
(б) да одобрява всяко отменяне, изменение, 
споразумение или уговорка относно 
правата на Облигационерите спрямо 
Емитента или спрямо неговото имуще­
ство, без оглед на това, дали тези права 
произтичат от настоящото, или не;
(в) да предоставя съгласие относно всяко 
изменение на разпоредбите на Условията 
или Облигациите, които следва да бъдат 
предложени от Емитента или от който 
и да е от Облигационерите;
(г) да предоставя всяко пълномощие или 
одобрение, което съгласно Облигациите 
или настоящото, се изисква да бъде 
предоставено с Извънредно заседание;
(д) да одобрява замяната на Емитента с 
друго лице (или всички предхождащи 
замени) като главен длъжник по Об­
лигациите; и
(е) да одобрява всеки Запазен въпрос, 
като разпоредбата на т. 4.1 следва да 
се прилага към всички предложения, 
свързани със Запазени въпроси.
8. ИЗМЕНЕНИЕ НА УСЛОВИЯТА
8.1. Всяко изменение на която и да е 
разпоредба на настоящите Условия може да 
бъде направено, ако е одобрено с Извънредно 
решение или Писмено решение.
8.2. Извънредно решение означава решение, 
прието на събрание на Облигационерите, на­
длежно свикано и проведено в съответствие 
с Договора с мнозинство от най-малко:
(а) в случай на Запазен въпрос със 75 % 
от съвкупната номинална стойност на 
непогасените Облигации; или
(б) в случай на въпроси, които не са Запазен 
въпрос, 50 % от съвкупната номинална 
стойност на непогасените Облигации, 
които са представени на заседанието.
8.3. Писмено решение е решение в писмена 
форма, подписано от или от името на дър­
жателите на 75 % от съвкупната номинална 
стойност на непогасените Облигации в случа­
ите на Запазен въпрос или 50 % от съвкупната 
номинална стойност на непогасените Обли­
гации за въпроси, които не попадат в обхвата 
на Запазен въпрос. Всяко Писмено решение 
може да бъде изложено в един или повече 
документи в същата форма, като всеки от тях 
следва да бъде подписан от или от името на 
един или повече Облигационери.
8.4. Всяко Извънредно решение, прието 
на надлежно свикано и проведено събрание 
на Облигационерите, следва да се счита за 
обвързващо спрямо всички Облигационери